अमेरिका में नए मकानों की बिक्री बढ़ी  
पिछले माह अमेरिका में नए मकानों की बिक्री में 5.7 फीसदी की वार्षिक वृद्धि हुई और इस तरह वार्षिक बिक्री की दर 3,13,000 हो गई है।
पिछले माह अमेरिका में नए मकानों की बिक्री में 5.7 फीसदी की वार्षिक वृद्धि हुई और इस तरह वार्षिक बिक्री की दर 3,13,000 हो गई है। अमेरिकी वाणिज्य विभाग के मुताबिक लगातार चार महीनों में गिरावट के बाद यह वृद्धि आई है। इस कारण वार्षिक बिक्री की दर अप्रैल में 3,16,000 घरों की बिक्री दर के करीब पहुंच गया। यद्यपि एक स्वस्थ आवास बाजार के लिए जरूरी आंकड़ों के हिसाब से यह दर अब भी काफी कम है।  जानकारों के मुताबिक एक स्वस्थ आवाज बाजार के लिए घरों की वार्षिक बिक्री की दर सात लाख होनी चाहिए। सितम्बर में एक नए घर की औसत बिक्री कीमत 3.1 फीसदी गिरकर 204,400 डॉलर आ गई, जो वर्ष 2010 के बाद से सबसे कम है। हालांकि अगस्त में आई 8.7 फीसदी की गिरावट की तुलना में यह स्थिति बेहतर है।